ZAPISNIK

20. sjednice Vijeća Mjesnog odbora Odranski Strmec, održane 25. siječnja 2022., s početkom u 18:00 sati.

NAZOČNI ČLANOVI VIJEĆA: Renata Celićek, Marina Kocijan, Miljenko Jezerinac, Kristijan Molnar i Valentina Molnar


Predsjednica  Vijeća Mjesnog odbora Odranski Strmec pozdravlja prisutne, utvrđuje da je na sjednici  5 od 5 članova Vijeća te isto može pravovaljano raspravljati i odlučivati.
Predsjednica VMO Odranski Strmec Renata Celićek otvara 20. sjednicu. 
Prije utvrđivanja dnevnog reda, predsjednica Vijeća otvara raspravu o zapisniku 19. sjednice Vijeća. 
Obzirom da se nitko ne javlja za riječ, zapisnik daje na glasanje.
Vijeće je jednoglasno (5“za“) usvojilo zapisnik 19. sjednice Vijeća.

Predsjednica Vijeća predlaže sljedeći 

                                                         d n e v n i   r e d: 

1. Izvješće o radu Mjesnog odbora Odranski Strmec za 2022
2. Program rada za Mjesni odbor Odranski Strmec za 2023.
3. Prijedlog zaključka za sanaciju kolnika
4. Prijedlog zaključka za  sanaciju šahtova koji lupaju
5.  Obavijesti, pitanja i prijedlozi

Vijeće je jednoglasno (5“za“) prihvatilo predloženi dnevni red.

Ad 1). Izvješće o radu Mjesnog odbora Odranski Strmec za 2022
Predsjednica Vijeća obrazlaže Prijedlog.
Vijeće je jednoglasno (5“za“) donijelo
Izvješće o radu
Vijeća Mjesnog odbora Odranski Strmec za 2022. 
         

Uvod

      Vijeće Mjesnog odbora Odranski Strmec ima 5 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora Odranski Strmec. 
Tijekom 2022. godine Vijeće je održalo 12 sjednica. Prisutnost članova Vijeća na sjednicama Vijeća bila je u prosjeku 4,9 od 5 članova Vijeća. Ukupno je obrađeno 44 točaka dnevnog reda što prosječno iznosi 3,6 točke po sjednici. . Sjednice Vijeća ukupno su trajale 740 minute što je prosječno 61,66  minute po sjednici.
     Vijeće Mjesnog odbora Odranski Strmec ukupno je donijelo 32 akata.

      
     Izvješće o radu predsjednika Vijeća Mjesnog odbora

       Dužnosti predsjednika  Vijeća definirane su Poslovnikom Vijeća Mjesnog odbora Odranski Strmec. (članak 22).
       Predsjednik saziva sjednice Vijeća. Redovito obilazi područje Mjesnog odbora. Evidentira probleme te s članovima Vijeća   radi  na njihovom rješavanju.
       Obilazio je gradilišta na području Mjesnog odbora te kontrolirao izvode li se radovi  u skladu s troškovnicima.
       Surađuje s predsjednikom i Vijećem Gradske četvrti Brezovica. Sudjeluje u radu koordinacije predsjednika Vijeća Gradske četvrti s predsjednicima Vijeća Mjesnih odbora.  Informira građane o  svim pitanjima i problemima važnim za Mjesni odbor.


Izvješće o radu potpredsjednika Vijeća 

       Dužnosti potpredsjednika Vijeća definirane su Poslovnikom Vijeća Mjesnog odbora Odranski Strmec. ( članak 23 ).
Potpredsjednik Vijeća pomagao je predsjedniku Vijeća u obavljanju poslova od važnosti za Mjesni odbor. 


       Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Odranski Strmec. (članak 24).
Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja, te sudjelovali u izlascima na teren i rješavanju problema građana.
  

Tabelarni pregled


Sjednice Vijeća

	     Opis obilježja
	

	 Broj održanih sjednica
	12

	 Prosječni broj članova Vijeća ( po sjednici)
	4,9

	 Prosječno trajanje sjednica
	61,66

	 Broj točaka dnevnog reda ( ukupno)
	44

	 Broj donijetih akata
	32




Pregled prisutnosti članova Vijeća sjednicama 

	Redni broj sjednice Vijeća
	prisutni članovi
	odsutni članovi
	%  prisutnosti

	8
	4

	1
	80%

	9
	5
	0
	100%

	10
	5
	0
	100%

	11
	5
	0
	100%

	12
	5
	0
	100%

	13
	5
	0
	100%

	14
	5
	0
	100%

	15
	5
	0
	100%

	16
	5
	0
	100%

	17
	5
	0
	100%

	18
	5
	0
	100%

	19
	5
	0
	100%

	

	








Struktura akata Vijeća prema sadržaju

	Problematika na koju se akt sadržajno pretežno odnosi
	Broj akata

	Male komunalne akcije
	4

	Funkcioniranje Vijeća
	17

	Gradnja i održavaje komunalne infrastrukture(vodovod,odvodnja,
plin,javna rasvjeta,ceste)
	11

	Ostalo
	


                                                                  





Z A K L J U Č A K

Vijeće Mjesnog odbora Odranski Strmec svojim aktivnostima bitno je utjecalo na dinamiku realizacije Plana komunalnih aktivnosti u 2022. godini. Vijeće nije zadovoljno kvalitetom i razinom ulaganja jer navedenim tempom izgradnje komunalne infrastrukure neće biti moguće stići razinu komunalno razvijenih naselja u gradu Zagrebu. 

Ad 2). Program rada za Mjesni odbor Odranski Strmec za 2023.
Predsjednica Vijeća obrazlaže Prijedlog.
Vijeće je jednoglasno (5“za“) donijelo
Program rada 
Vijeća Mjesnog odbora Odranski Strmec
 za 2023. 


Djelovanje Vijeća Mjesnog odbora Odranski Strmec u 2023. godini u pretežitoj mjeri bit će određeno aktivnostima za navoženje kamenog materijala i projektiranja.
 Radi postizanja ovim Programom utvrđenih ciljeva, Vijeće će u 2023. godini, raspravljati i donositi odgovarajuće akte te poduzimati odgovarajuće mjere, naročito o slijedećim pitanjima:

               1. Praćenju  realizacije  akcija iz Plana komunalnih aktivnosti za 2023.
               2. Utvrđivanju Prijedloga prioriteta za Plan malih komunalnih aktivnosti Gradske 
                   četvrti Brezovica za 2024.               
               3. Praćenju stanja komunalnog reda uz dostavu zapažanja i prijedloga Vijeću  
                   Gradske četvrti Brezovica i komunalnom redarstvu
               4. Donošenju akata (Prijedlog prioriteta, Financijskog plana, Godišnjeg obračuna, 
                   zaključaka) 
               5. Suradnji s Vijećem Gradske četvrti Brezovica
               6. Suradnji s udrugama sa područja naselja Odranski Strmec
               7. Suradnji s građanima sa područja Mjesnog odbora 

Ad 3).  Prijedlog zaključka za sanaciju kolnika
Predsjednica Vijeća obrazlaže Prijedlog.
Vijeće je jednoglasno (5“za“) donijelo

Z A K LJ U Č A K
o potrebi žurne sanacije kolnika na području Mjesnog odbora Odranski Strmec


	
	1.Vijeće Mjesnog odbora Odranski Strmec je temeljem zahtjeva građana i članova Vijeća zatražilo je  žurnu sanaciju:
  
    - Strmečka cesta od k.br. 59 do ulice Jantoleki, po kolniku ima udarnih rupa

    - križanje Strmečke ceste, ulice Jantoleki i Tratine, propao je kolnik

2. Vijeće traži žurnu sanaciju dijela kolnika na području Mjesnog odbora Odranski Strmec na lokacijama iz točke 1. Zaključka.


	
	

	 
	

	
	3. Ovaj zaključak dostavlja se Vijeću Gradske četvrti Brezovica na dalje postupanje.


Ad 4). Prijedlog zaključka za  sanaciju šahtova koji lupaju
Predsjednica Vijeća obrazlaže Prijedlog.
Vijeće je jednoglasno (5“za“) donijelo
Z A K LJ U Č A K
o sanaciji šahtova koji lupaju na području Mjesnog odbora Odranski Strmec


	
	1.Vijeće Mjesnog odbora Odranski Strmec je temeljem zahtjeva građana i članova Vijeća zatražilo je  žurnu sanaciju šahtova koji lupaju:
  
    - šahtovi u Strmečkoj cesti od ulice Jantoleki do k.br. 156

2. Vijeće traži žurnu sanaciju šahtova na području Mjesnog odbora Odranski Strmec na lokacijama iz točke 1. Zaključka.


	
	

	 
	

	
	3. Ovaj zaključak dostavlja se Vijeću Gradske četvrti Brezovica na dalje postupanje.


Ad 5). Obavijesti, pitanja i prijedlozi
Predsjednica Vijeća obavještava prisutne da je nadstrešnica još u radovima.
Vijeće ima upit kada će početi voziti linija 159.

Dovršeno u 19:00 sati.

KLASA: 024-08/23-003/237
URBROJ: 251-13-11-8-23-2


Zapisnik napisala
Kamelia Antonia Pelikon

